Ma woass nit gnau, wenn dia erschta Lüt z'Hohenems gsiedlat hond. Sit am Ende vom 12. Johrhundert hot d'Burg Alt-Ems uf am Schloßberg zu da mächtigschta und gröschta Burga im süddütscha Gebiat kört. Obwohl as o a Burg Neu-Ems git, hot da Nama Alt-Ems nüt mim Alter zum tua, sondern kuht vo "Alta-Embs" (lat. "altus"=hoch) und hoaßt soviel wia "Hohe Ems". Vo deam kuht o da hütig Nama vo dar Stadt Hohenems.